Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.12.2013

Návrh

na predaj pozemku registra „C“ parc. č. 6005/113 – ostatné plochy, vo výmere 10 m2, zapísaného na LV č. 3673 v katastrálnom území Vinohrady; pre manželov JUDr. Jána Krajčiho a Alžbetu Krajčiovú, obaja bytom Júnová 12, 831 01 Bratislava  

Predkladá:						       Materiál obsahuje:
Ing. Ľudovít Kollárik					         1. Návrh uznesenia
prednosta MÚ						         2. Dôvodovú správu
							         3. LV č. 3673 pre k. ú. Vinohrady
								- čiastočný 
							         4. LV č. 2382 pre k. ú. Vinohrady
							         5. Znalecký posudok č. 215/2013			        				         6. Predchádzajúci súhlas č. 05 01 								 0071 13 zo dňa 04.10.2013							

  							
							       
Spracovateľ:						       Stanovisko právnej skupiny:
Mgr. Marianna Moravcová Tomčíková	- nie je potrebné
poverená vedením oddelenia PPaSM

Na rokovanie prizvať:
spracovateľa

december 2013

Návrh uznesenia

Miestne zastupiteľstvu mestskej časti Bratislava - Nové Mesto

s ch v a ľ u j e

predaj pozemku registra „C“ KN parc. č. 6005/113 – ostatné plochy, vo výmere 10 m2, ktorý je pre katastrálne územie Vinohrady evidovaný na LV č. 3673; pre manželov JUDr. Jána Krajčiho a Alžbebu Krajčiovú, rod. Košťálovú, obaja bytom Júnová 12, 831 01 Bratislava, ako prípad hodným osobitného zreteľa podľa ustanovenia § 9a ods. 8 písm. e) zákona                 č. 138/1991 Zb. o majetku obcí v znení neskorších predpisov.

Osobitný zreteľ je daný skutočnosťou, že pozemok registra „C“ parc. č. 6005/113 je susedným pozemkom k pozemku registra „C“ KN parc. č. 6005/15 evidovanom na LV               č. 2382 pre katastrálne územie Vinohrady, ktorý
a)	sa nachádza v bezpodielovom spoluvlastníctve JUDr. Jána Krajčiho a Alžbeby Krajčiovej, rod. Košťálovej;
b)	je včlenený do nehnuteľností, ktoré sú v bezpodielovom spoluvlastníctve JUDr. Jána Krajčiho a Alžbeby Krajčiovej, rod. Košťálovej; 
c)	je dlhodobo bezpodielovými spoluvlastníkmi užívaný, pričom sa na prevádzanom pozemku nachádza oplotenie vybudované bezpodielovými spoluvlastníkmi a ohraničujúce pozemky v ich bezpodielovom spoluvlastníctve, ktoré sú evidované pre katastrálne územie Vinohrady na LV č. 2382. 

Cena prevádzanej nehnuteľnosti je stanovená v Znaleckom posudku č. 215/2013 zo dňa 20.08.2013 vo výške
1 580,00 €

za podmienky, že kúpna zmluva bude kupujúcimi podpísaná v lehote 60 dní od schválenia uznesenia v Miestnom zastupiteľstve a  kúpna cena bude uhradená v lehote 15 dní odo dňa obojstranného podpísania kúpnej zmluvy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA

Dňa 22.01.2013 bola na Miestny úrad Bratislava – Nové Mesto doručená žiadosť JUDr. Jána Krajčiho a Alžbety Krajčiovej, rod. Košťálovej, obaja bytom Júnová 12, 831 01 Bratislava (ďalej len „žiadateľ“), v ktorej žiadateľ požaduje odpredaj pozemku registra „C“ KN               parc. č. 6005/112 – zastavané plochy a nádvoria, o výmere 3 m2. Žiadosť bola zaevidovaná pod podacím číslom 749/2013.

Vykonaným majetkovým šetrením bolo zistené, že žiadateľ užíva aj ďalšiu nehnuteľnosť, a to  pozemok registra „C“ KN parc. č. 6005/113 – ostatné plochy vo výmere 10 m2 (ďalej len „predmetný pozemok“). Predmetný pozemok je zverený do správy mestskej časti na základe Protokolu o zverení majetku Hlavného mesta a s ním súvisiacich majetkových práv a záväzkov do správy Mestskej časti Bratislava – Nové Mesto č. 63/1991 zo dňa 30.09.1991. Predmetný pozemok je v súčasnej dobe včlenený do nehnuteľností, ktoré sú v bezpodielovom spoluvlastníctve žiadateľa a sú pre k. ú. Vinohrady evidované na LV č. 2382. Na predmetnom pozemku sa nachádza oplotenie vybudované žiadateľom.

V súlade s článkom 80 ods. 5 Štatútu hl. mesta SR Bratislavy bol dňa 22.08.2013 pod našim č. j. STAR – 1090/2013 vyžiadaný predchádzajúci písomný súhlas primátora k prevodu vlastníckeho práva. Dňa 04.10.2013 pod č. j.: MAGS SNM 54205/2013-2/360090 bol udelený predchádzajúci súhlas č. 05 01 0071 13 a zároveň bolo starostovi mestskej časti udelené plnomocenstvo k podpísaniu kúpnej zmluvy a návrhu na vklad vlastníckeho práva.

Podmienka uvedená v predchádzajúcom písomnom súhlase primátora hlavného mesta SR Bratislavy č. 05 01 0071 13 týkajúca sa najnižšej ceny predmetnej nehnuteľností je dodržaná, keďže kúpna cena stanovená Znaleckým posudkom č. 215/2013 zo dňa 20.08.2013 vyhotoveného Ing. Petrom Vinklerom predstavuje 157,68 € / m2.

Predaj predmetného pozemku je realizovaný podľa ustanovenia § 9a ods. 8 písm. e) zákona         č. 138/1991 Zb. o majetku obcí v znení neskorších predpisov, pričom osobitný zreteľ je odôvodnený skutočnosťou, že predmetný pozemok je susedným pozemkom k pozemku registra „C“ KN parc. č. 6005/15 evidovanom na LV č. 2382 pre katastrálne územie Vinohrady, ktorý sa nachádza v bezpodielovom spoluvlastníctve žiadateľa; predmetný pozemok je včlenený do tejto nehnuteľnosti; je dlhodobo žiadateľom užívaný, pričom sa na predmetnom pozemku nachádza oplotenie vybudované žiadateľom, ktoré ohraničuje pozemky v bezpodielovom spoluvlastníctve žiadateľa, ktoré sú evidované pre k. ú. Vinohrady                       na LV č. 2382.